|  |  |
| --- | --- |
| Numri i lëndës: | 2019:113179 |
| Datë: | 24.09.2019 |
| Numri i dokumentit:  | 00530369 |

**P. nr.490/19**

**NË EMËR TË POPULLIT**

GJYKATA THEMELORE NË PEJË D.P, gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit H. E , sipas aktakuzës së PTH-së D.P. në Pejë PP/II.nr .936/19 të dt.23.5.2019 për shkak të veprës penale: lidhje e paautorizuar në shërbime nga neni 321 , pas përfundimit të shqyrtimit fillestar, publik dhe me gojë, të mbajtur në pranin e të pandehurit H. E dhe të prokurorit të shtetit Lumturije Hoxha me dt.24.9.2019 ka marrë dhe botërisht ka shpallë këtë :

**A K T GJ Y K I M**

**I pandehuri H. E. i lindur me dt..., në fsh. J e V Komuna e Pejës , ku edhe tani jeton , i biri B. dhe nënës V. e gjinisë Z, , ka të shkollën fillore, i pa punë invalid, i martuar 6 fëmijëve, i gjendjes së dobët ekonomike, kinse i pa dënuar më parë nga gjykata, Shqiptar, shtetas i Republikës së Kosovës, gjendet në liri.**

**ËSHTË FAJTOR**

Për arsye se:

 Më parë e gjerë me dt. 26.8.2017, në shtëpinë e tij në fsh. J e V Komuna e Pejës, pa autorizim të furnizimit të autorizuar është lidhur në rrjetin për përçim të energjisë elektrike , në atë mënyrë që ditën kritike përgjatë kontrollit që kanë bërë komisioni i autorizuar i KEDS-it distribucioni në Pejë është konstatuar se konsumatori ishte i shkyçur nga distanca , por i kyçur jashtë pikës matëse –jashtë njehsorit elektrik në shtyllë tjetër, në orman të MMO, me ç’rast të dëmtuarës i ka shkaktuar dëm material.

-me çka ka kryer vepre penale : lidhja e paautorizuar në shërbime nga neni 321 të KPRK-së

Prandaj gjykata të pandehurin konform nenit 41, 42,43,46 ,49 ,50,51,52, dhe nenit 321të KPRK-së.

**E GJYKON :**

**Me dënim me gjobë** në lartësi prej 200 euro e të cilën gjobë i pandehuri fare nuk do ta paguaj nëse në afat prej 1(një)viti nuk kryen ndonjë vepër tjetër penale.

**Me dënim të kushtëzuar burgu,**

Në atë mënyrë që ia përcakton dënimin me burg në kohëzgjatje prej 6 muajsh , e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale

I pandehuri për shkak të gjendjes së varfër ekonomike lirohet nga pagimi i shpenzimeve procedurale

E dëmtuara për realizimin e kërkesës pasurore juridike udhëzohen në kontest të rregullt civil.

**A r s y e t i m**

Prokuroria Themelore në Pejë me dt.23.5.2019 kundër të pandehurit H. E. ka ngritë aktakuzë PP/II. nr.936/19për vepër penale :lidhja e paautorizuar në shërbime nga neni 321 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit shtetit i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme gjendjen jo të mirë ekonomike- faktin se i pandehurit është invalid , mbajtës i vetëm i familjes prej 8 anëtaresh dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

 Vendimi mbi shpenzimet e procedurës penale dhe të paushallit gjyqësor është marrë konform nenit 453 të KPPRK-së

Vendimi mbi udhëzimin e të dëmtuarve në kontestin e rregullt civil është marrë konform nenit 463 të KPPRK-së .

 Nga sa u tha më lartë konform nenit 365 të KPPRK-së u vendos si më lartë

 Nga Gjykata Themelore në Pejë D.P. datë.24.9.2019

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .